## Suomen Pöytätennisliitto ry Pöytäkirja

LIITTOHALLITUKSEN KOKOUS

21.08.2018 kello 17.00

Paikka: Pitäjänmäki, Valimotie 10

Läsnä: Esko Heikkinen, Sonja Grefberg, Bengt Ahti, Kimmo Pihkala, Riku Anttila, Hannu Sihvo, Pasi Valasti, Måns Holmberg, Teemu Oinas, Matti Kurvinen, Mika Räsänen, Taneli Keinonen (poistui kohdan 5. käsittelyn jälkeen)

1. Kokouksen avaus
* Puheenjohtaja avasi kokouksen klo 17:07
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslista hyväksyttiin
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Seurastrategia
* Taneli Keinonen esitteli seurastrategian. Seurastrategiassa on neljä keskeistä kohtaa:

1. Tavoitteena ei ole pelkästään harrastajamäärien lisääminen, vaan kilpailevien pelaajien lisääminen**.** 2. Seurojen rekrytoinnissa keskitytään useamman vuoden projekteihin pelaajamäärien lisäämisessä. 3. Tavoitteena on ensisijaisesti pelaajia ikäryhmässä 5-9 vuotta. 4. Liitto tekee yhteistyötä seurojen kanssa, jotka ovat itse valmiita panostamaan toiminnan kehittämiseen.

Seuraesittelyiden ja vierailuiden yhteydessä järjestetään enemmän 0-tason valmentajakoulutuksia.

* Seurastrategia lisätään liiton nettisivuille strategian viimeistelyn jälkeen
1. Valiokuntien tilannekatsaus
* Työvaliokunta:
* Työpaikkaliikuntahankkeeseen on tehty materiaalia mutta muilta osin hanke ei ole vielä edennyt.
* Liiton historiikki on valmistunut ja kirjojen myynti sekä toimittaminen on aloitettu kesän aikana
* Varainhankinnan kartoitusta on tehty ja liiton uutena yhteistyökumppanina aloittaa Oma Säästöpankki
* Sääntövaliokunta:
* Liittokokouksessa päätetyt sääntömuutokset on päivitetty liiton sääntöihin
* Veteraanivaliokunta:
* Las Vegasin MM-kisoista Suomelle kultaa, Kai Merimaa 85v- luokasta.
* Uppsalassa järjestetään veteraanien NETU 7-9.9
* Perinteinen Viru Cup sekä maaottelu järjestetään lokakuussa
* Kilpailuvaliokunta:
* Kilpailukalenteri päivitetty liiton sivuille
* Hallitus hyväksyi valiokunnan ehdotukset SM-kisojen järjestäjistä: DE-SM Seinäjoella (SeSi/KoKu/ KurVi/PeTo), BC-SM Koskella (KoKa), Joukkue- ja A-SM Helsingissä (MBF), Veteraanien joukkue- SM Helsingissä (BK), Veteraanien henkilökohtainen SM Helsingissä (Wega), Henkilökohtainen SM Tampereella (PT 75), 13-ja 15v SM Helsingissä (MBF). 12- ja 17-vuotiaiden SM-kisalle etsitään järjestäjää.
* Kilpailuiden kategoriointi (A-,B-,C- tason kilpailut) otettu testiin, tarkoituksena on että seuraavan vuoden kisojen haun yhteydessä seurat ilmoittavat itse minkä tason kilpailuita hakevat.
* Ylimpien sarjojen ilmoittautumiset ja sarjaohjelmat ovat liiton sivuilla. 4.-6.divisioonien ilmoittautumisaika päättyy 15.9- 30.9 riippuen sarjasta.
* IT-valiokunta:

• Kesällä ei ole tehty isompia päivityksiä. Yksi isompi päivitys tulossa, jonka seurauksena lisenssien ilmoittaminen alkavalle kaudelle on mahdollista. Päivitys pyritään saamaan kuntoon ennen elokuun loppua.

* Liiton sivuille on lisätty pohja Hall of Fame- kunniagallerian julkaisua varten.
* Ratinglaskennan automatisointia palvelimelle kehitetään
* Huippu-urheiluvaliokunta:
* Benedek Olah jatkaa pelaamista Ranskan ylimmässä sarjassa ja asuu Unkarissa, Alex Naumi jatkaa harjoittelua Eslövissä ja pelaa ensi kaudella Tanskan ylimmällä sarjatasolla, Anna Kirichenko muutti Ranskaan ja pelaa siellä toiseksi ylintä sarjaa.
* Seuraavat EM-karsintaottelut 2.10, miehillä vieraspeli Skotlantia vastaan ja naisilla kotipelissä Liettua
* Henkilökohtaisiin EM-kisoihin Alicanteen lähtevät Benedek Olah, Alex Naumi ja Anna Kirichenko
* Annika Lundström pelasi itsensä Nuorten Olympialaisiin Buenos Airesiin. Kisoihin pääsi Suomesta yhteensä 24 urheilijaa 8 eri lajista.
* Junioreiden NETU:sta tuli Suomelle kuusi mitalia. Miesjunioreiden (Alex Naumi, Arttu Pihkala, Veeti Valasti) ja kadettipoikien (Sam Khosravi, Aleksi Räsänen) joukkueet voittivat mestaruuden, junioritytöt (Sofie Eriksson, Anni Heljala, Aleksandra Titievskaja) olivat kolmansia. Alex Naumi voitti junioripoikien kaksinpelin, Sam Khosravi kadettipoikien kaksinpelin ja Aleksi Räsänen oli kolmas.
* Junioreiden EM-kisoissa junioritytöt olivat sijalla 26, junioripojat 33. ja kadettipojat 36. Parempiin sijoituksiin oli mahdollisuuksia, kokonaisuutena joukkueet pelasivat hieman alakanttiin. Kisoissa ei nykyisin ole mukana yhtään huonoa maata ja kilpailu tiivistyy jatkuvasti. Annika Lundström ja Alex Naumi selviytyivät kaksinpelissä 32 parhaan joukkoon.
* Kansainväliset asiat:
* Euroopan liiton puheenjohtajan eroa vaaditaan, Bosnia-Hertzegovina ja Slovenia ovat vieneet asian oikeuteen.
* MM-kisoihin kehitetään uutta pelisysteemiä ja Sonja Grefberg on Euroopan edustajana mukana kehitysryhmässä
* Paravaliokunta:
* Suomelta osallistui useita uusia pelaajia Espanjan kisoihin. Kisoissa viisi uutta pelaajaa saivat luokituksen. Espanjan kisojen yhteydessä järjestettiin myös paravaliokunnan kokous. Kisoissa parhaiten menestyi Aino Tapola, joka oli 1-2 luokan kolmas.
* Paravaliokunnassa ja liitossa pohditaan kansainvälisen parakisan hakemista vuodelle 2019. Kisan hakemuksen edellytyksenä on taloudellisen riskin välttäminen, sekä hyvien kisaolosuhteiden takaaminen.
* Aino Tapola kuuluu Paralympiakomitean nuorten Olympiaryhmään. Aaro Mäkelä pääsee mahdollisesti ryhmään mukaan seuraavan leirin yhteydessä.
* Esa Miettisen valmistautuminen etenee suunnitelmien mukaisesti, MM-kisat järjestetään Slovenian Laskossa lokakuussa.
* Anna Pasaselle ja Aino Tapolalle etsitään tukijoita, pelaajilla on mahdollisuudet selviytyä jo Tokion 2020 Paralympialaisiin mutta tämä vaatisi useiden kisojen käymistä.
* Leirejä on järjestetty muutamia ja syksyllä on tulossa lisää
1. Taloustilanne
* Liiton tilit tullaan siirtämään uudelle yhteistyökumppanille eli Oma Säästöpankkiin alkusyksystä. Liittohallitus valtuutti toiminnanjohtaja Mika Räsäsen hoitamaan asian SPTL:n puolesta.
* Työvaliokunta valtuutettiin kartoittamaan mahdollista liiton rahavarojen sijoittamista, mutta asiaan suhtaudutaan suurella varovaisuudella
* Liiton talous menee melko pitkälti viime vuoden tahdissa, loppuvuosi on kuitenkin tärkeässä osassa liiton talouden kannalta, kun selviää Finlandia Openin tulos sekä lisenssipelaajien määrät.
1. 80v-juhlat ja historiikin myynti
* Liiton 80-vuotisjuhlien alustava ohjelmarunko on julkaistu liiton sivuilla ja sitä tarkennetaan juhlan lähestyessä.
* Tavoitteena on saada juhliin n. 200 osallistujaa.
* Juhlasta tehdään sähköinen kutsukortti ja esitettä juhlasta jaetaan myös halleihin
* Juhlissa on esillä vanhojen välineiden näyttely ja liiton historiakirja on myynnissä. Historiakirjan myynnissä on päästy tilanteeseen, jossa kirjan kustannukset on saatu katettua.
* Juhlien ilmoittautumisen deadline päätetään lähiaikoina.
1. Pöytätennislehti 3/18
* Liiton lehti numero 3/2018 on samalla liiton 80v juhlalehti
* Lehden juttujen deadline on 10.9 ja lehti pyritään saamaan jakoon syyskuun loppuun mennessä.

1. Strategian tarkistaminen
* Liiton strategian tarkistamista suoritetaan seuraavan toimintasuunnitelman tekemisen yhteydessä
1. Liittokokouksen ajankohta
* Liittokokous järjestetään joukkue- ja A-luokan SM-kisojen yhteydessä lauantaina 24.11.
1. FJO
* Finlandia Junior Openin järjestelystä ottaa vastuun vuodelle 2019 TIP-70
1. Seuraavat kokoukset
* Seuraava kokous järjestetään torstaina 27.9 Pitäjänmäellä
1. Kokouksen päättäminen
* Kokous päättyi 19:38